|  |  |
| --- | --- |
|  |  |
|  |  |
| «fornavn» «efternavn»«adresse1»«postnr» «bynavn» | Dato: 24-03-2022 J. nr.: «cprnr» Henv. til: Niels Holm Poulsen Lokal tlf.: 9611 5621 |

**Orientering om valg til Forældrebestyrelsen for Sevel Skole og Børnehus**

I år er der valg til fællesbestyrelsen. Der skal vælges

2 medlemmer og 2 suppleanter fra dagtilbuddet og 2 medlemmer og 2 suppleanter fra skolen.

Valget kommer til at foregå efter denne tidsplan:

* **Sidste frist for opstilling af kandidater er den 25/4-2022 kl.12.00**
* **Afstemningsperioden er fra 9/5-2022 til den 15/5-2022 kl.12.00**
* **Resultatet offentliggøres d. 17/5-2022**

**Hvem kan stemme, og hvem kan vælges?**

Forældrebestyrelsen vælges af og blandt forældre, til børn i skole og dagtilbud.

Alle, der er valgbare, er stemmeberettiget.

Personer, der er ansat på Sevel Skole og Børnehus kan ikke vælges eller være forældrerepræsentanter i forældrebestyrelsen.

**Særlige omstændigheder**

Der tillægges bl.a. følgende personer valgret og valgbarhed som forældrerepræsentanter, hvis de fremsætter ønske herom over for skolens leder:

1) Personer, der har modtaget et barn, der er indskrevet i skolen eller ved et regionalt undervisningstilbud, i privat familiepleje eller formidlet døgnophold, forudsat, at personerne har plejetilladelse eller godkendelse fra kommunalbestyrelsen. Tilladelsen skal være meddelt senest et år før valget. Forældremyndighedens indehaver(e) kan ikke samtidig deltage i valget.

2) Den, der har indgået ægteskab med indehaveren af forældremyndigheden over et barn, der er indskrevet i skolen, forudsat at indehaverne/indehaveren af forældremyndigheden giver sin tilslutning.

3) Stedforældre til en elev, hvis indehaveren/indehaverne af forældremyndigheden over barnet samtykker heri.

Er man i tvivl om man står på valglisten, kan man senest den 25/4-2022 rette henvendelse til skolen kontor.

**Kandidater**

Kandidaterne kan senest den 8/5 aftale en opstillingsrækkefølge med henblik på fredsvalg. De øverste 2 forældre fra skolen og de øverste 2 fra dagtilbuddet udgør så forældrebestyrelsen, mens resten betragtes som stedfortrædere i den rækkefølge de er opstillet. Aftalen skal være indgået skriftligt mellem alle opstillede kandidater.

Kandidater kan aflevere en kortfattet (højst 1 A4-side) beskrivelse af deres holdninger og synspunkter vedrørende skolebestyrelsens arbejde - beskrivelsen kan kun indeholde emner, der er relevante for skolebestyrelsens arbejde. Kandidaterne kan sende deres valgtekst i et Word dokument samt et foto af dem selv i passtørrelse, formatet på den billedfil skal være en jpg. Skolens ledelse skal senest have materiale den 6/5 kl.10.00.

**Valget**

Såfremt der ikke aftales en opstillingsrækkefølge, afholdes der valg i perioden fra den 9/5-15/5 kl. 12.00. Afstemningen foregår elektronisk via et link AULA

Når valget er opgjort, vil resultatet blive offentliggjort på skolens hjemmeside og i AULA. Den nye bestyrelse vil blive indkaldt til konstituerende møde senest d. 02/6-2022. Den nye bestyrelse tiltræder den 1.8.2022.

**Valgbestyrelsen**

Valgbestyrelsen består af Brian Bak (Formand for bestyrelsen), Line Matilde Høybye-Mortensen (medlem af bestyrelsen), og Niels Holm Poulsen (Skoleleder)

**Information**

Skema til kandidatopstilling kan findes på AULA.

Alle forespørgsler i forbindelse med skolebestyrelsesvalget kan rettes til skoleleder Niels Holm Poulsen på tlf. 96 11 56 21 eller mail: Niels.holm.poulsen@holstebro.dk.

Med venlig hilsen

Valgbestyrelsen